
МЕТОДИКА ЗА КОМПЛЕКСНА ОЦЕНКА НА ОФЕРТИТЕ
По процедура с предмет: „Повишаване на конкурентоспособността и енергийната ефективност на „Централ" ЕООД чрез използване на енергия от ВЕИ"
с Възложител: „Централ" ЕООД
Процедура по реда на чл. 50–53 от ЗУСЕФСУ и ПМС № 4 от 11.01.2024 г., в изпълнение на проект по процедура BG16RFPR001-2.004 „Енергийна ефективност и използване на енергия от възобновяеми източници в предприятията" по Програма „Конкурентоспособност и иновации в предприятията" 2021–2027 г.
Настоящата методика представлява съвкупност от правила, които имат за цел да се определи начинът, по който ще се извърши класиране на офертите и ще се определи изпълнителят на настоящата поръчка. Определянето на изпълнител се извършва въз основа на икономически най-изгодната оферта при критерий „оптимално съотношение качество — цена" съгласно чл. 3, ал. 2, т. 3 от ПМС № 4/11.01.2024 г.
I. Предварителна проверка
1. Комисията може по всяко време да проверява заявените от кандидатите данни, да иска разяснения относно офертата и представените към нея документи, както и да изисква писмено представяне в определен срок на допълнителни доказателства за обстоятелствата, посочени в офертата.
2. Преди началото на подробното оценяване на офертите, комисията извършва предварителна проверка за комплектността на подадените оферти и съответствието им с изискванията, обявени в документацията за участие.
3. Комисията писмено уведомява участниците за липсващи документи или за констатирани нередовности, посочва точно вида на документа или документите, които следва да се представят допълнително, и определя срок за представянето им. Срокът е еднакъв за всички участници. В случай че даден участник не предостави или не представи в срок изисканите документи, същият се отстранява от настоящата процедура за избор на изпълнител.
4. Критериите за оценка се прилагат само по отношение на офертите на участниците, които не са отстранени от участие в процедурата.
II. Проверка за съответствие с минималните технически и функционални характеристики
Преди оценката по показателите, комисията проверява дали всяка оферта отговаря на минималните технически и функционални характеристики, посочени в техническата спецификация на поръчката. Участник, чиято оферта не отговаря на минималните технически и функционални характеристики, се отстранява от участие и офертата му не се оценява по критериите за възлагане.
Съгласно чл. 3, ал. 16 от ПМС № 4/11.01.2024 г., минималните технически и функционални характеристики представляват критерии за съответствие, а не показатели за оценка. Допълнителните (надминимални) параметри, предмет на оценка по Показател 2, са определени в Таблица 1.1 по-долу.
Предложенията, които не отговарят на посочените в таблицата по-долу минимални технически характеристики, се отстраняват от участие и не се оценяват по критериите за възлагане. Тези характеристики представляват критерии за съответствие съгласно чл. 3, ал. 16 от ПМС № 4/11.01.2024 г., произтичат от Приложение 4.2 към административния договор между УО и „Централ” ЕООД и НЕ подлежат на оценка по методиката. Надминималните параметри, оценявани по Показател 2, са посочени в Таблица 1.1.
Таблица 1.0. Минимални технически характеристики (критерии за допустимост) съгласно Приложение 4.2 към административния договор
	Минимална техническа характеристика
	Изискване

	SCOP (средна сезонна ефективност, Въздух-Вода A7/W35)
	≥ 3,5

	Минимална топлинна мощност на единица съоръжение
	≥ 10 kW

	Максимална топлинна мощност на единица съоръжение
	≤ 210 kW

	Циркулационна помпа (при наличие)
	Задължително с електронно управление

	Хладилен агент
	Съгласно Регламент (ЕС) № 517/2014


III. Критерии за оценка
Класирането на допуснатите оферти се извършва по комплексна оценка (КО), изчислена на база финансовата и техническата оценка на офертите, при критерий „оптимално съотношение качество — цена". Класирането се извършва по низходящ ред на получената комплексна оценка.
Показатели за оценка и относителна тежест
	Показател
	Относителна тежест
	Максимален брой точки

	1. Предложена цена — П1
	30 % (0,30)
	100 точки

	2. Допълнителни технически и функционални характеристики — П2
	50 % (0,50)
	100 точки

	3. Гаранционен срок и екологични характеристики — П3
	20 % (0,20)
	100 точки

	Комплексна оценка (КО)
	100 %
	100 точки


ПОКАЗАТЕЛ 1 (П1): Предложена цена — Пц
Максималният брой точки по този показател е 100, а относителната му тежест в комплексната оценка е 30 % (0,30).
Взема се предвид общата цена от офертата, в български лева (BGN), без ДДС. Цената не може да надвишава посочената в публичната покана максимално допустима стойност на поръчката.
Максималният брой точки (100 точки) получава офертата с предложена най-ниска цена. Точките на останалите участници се определят в съотношение към най-ниската предложена цена по следната формула:
Пц = 100 × (Сmin / Cn)
където:
· „Пц" са точките по показателя „Предложена цена";
· „100" е максималният брой точки по показателя;
· „Сmin" е най-ниската предложена цена сред допуснатите оферти;
· „Сn" е цената, предложена от n-тия участник;
· Точките по показателя се закръгляват с точност до втория знак след десетичната запетая.
ПОКАЗАТЕЛ 2 (П2): Допълнителни технически и функционални характеристики — Птх
Максималният брой точки по този показател е 100, а относителната му тежест в комплексната оценка е 50 % (0,50).
По настоящия показател се оценяват изключително допълнителни (надминимални) технически и функционални характеристики на термопомпата — такива, които надвишават минималните изисквания по Приложение 4.2. Параметрите в Таблица 1.1 НЕ са задължителни и непредлагането им не е основание за отстраняване на участника.
Всяка характеристика се оценява самостоятелно и точките по показателя се получават като сума на точките по отделните параметри, съгласно Таблица 1.1 по-долу.
Таблица 1.1. Допълнителни технически и функционални характеристики на термопомпите
	№
	Допълнителна (надминимална) техническа характеристика
	Оценявана стойност / опция
	Точки

	1
	SCOP (средна сезонна ефективност, Въздух-вода A7/W35) над минималното изискване от 3,5
	SCOP ≥ 5
	30 т.

	
	
	4,2 ≤ SCOP < 5
	20 т.

	
	
	3,5 ≤ SCOP < 4,2
	10 т.

	2
	Минимална топлинна мощност
	10kW ˃
	10 т.

	
	
	= 10kW
	5 т.

	3
	Максимална топлинна мощност
	10 ≤ kW ≤ 51
	10 т.

	
	
	51 < kW ≤ 210
	5 т.

	4
	Наличие на циркулационна помпа с електронно управление

(В случай че циркулационната помпа е външна и не е самостоятелен актив, същата може да се счете като част от разходите за спомагателни материали за окомплектовка на инвестицията като работеща система)"


	Вградена
	20т.

	
	
	Външна
	10 т.

	5
	Хладилен агент съгласно Регламент (ЕС) № 517/2014
	3≤GWP
	30 т.

	
	
	3<GWP≤750
	20 т.

	
	
	750<GWP≤1800
	10 т.

	
	Максимален брой точки по показател П2:
	
	100 т.


Точките по показател П2 за всеки участник се получават по следната формула:
Птх = Т1 + Т2 + Т3 + Т4 + Т5
където:
· „Птх" са точките по показателя „Допълнителни технически и функционални характеристики" (максимум 100 точки);
· „Т1 ÷ Т5" са точките, получени по отделните параметри съгласно Таблица 1.1.
Точките се закръгляват с точност до втория знак след десетичната запетая.
ПОКАЗАТЕЛ 3 (П3): Гаранционен срок и екологични характеристики — Пге
Максималният брой точки по този показател е 100, а относителната му тежест в комплексната оценка е 20 % (0,20).
Показателят се състои от два подпоказателя: гаранционен срок (Пгс, до 60 точки) и екологични характеристики на хладилния агент (Пех, до 40 точки). Точките по показател П3 се получават като сума от точките по двата подпоказателя:
Пге = Пгс + Пех
Подпоказател 3.1: Гаранционен срок (Пгс) — максимум 60 точки
Оценява се предложеният от участника гаранционен срок на доставеното оборудване, изразен в календарни месеци, считано от датата на въвеждане в експлоатация. Допустими са стойности в границите:
· минимален гаранционен срок — 24 месеца;
· максимален гаранционен срок, подлежащ на оценка — 60 месеца.
Предложения със срок под 24 месеца се смятат за несъответстващи на минималните изисквания и водят до отстраняване на участника. Предложения със срок над 60 месеца се оценяват с максималния брой точки (60 точки), без да надхвърлят горната граница.
Максималният брой точки (60 точки) получава офертата с предложен най-дълъг гаранционен срок в границите 24–60 месеца. Точките на останалите участници се определят по формулата:
Пгс = 60 × (Gn / Gmax)
където:
· „Пгс" са точките по подпоказател „Гаранционен срок";
· „Gmax" е най-дългият предложен гаранционен срок в границите 24–60 месеца сред допуснатите оферти;
· „Gn" е гаранционният срок, предложен от n-тия участник (в месеци, но не повече от 60).
Подпоказател 3.2: Екологични характеристики на хладилния агент (Пех) — максимум 40 точки
Оценява се потенциалът за глобално затопляне (GWP) на предлагания хладилен агент, съгласно Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове. По-ниският GWP означава по-добри екологични характеристики и носи повече точки, съгласно Таблица 1.3 по-долу.
Таблица 1.3. Скала за оценка на екологичните характеристики (GWP)
	Стойност на GWP на предлагания хладилен агент
	Точки (Тех)

	GWP ≤ 150 (много нисък потенциал за глобално затопляне)
	40 т.

	150 < GWP ≤ 675
	25 т.

	675 < GWP ≤ 2 500
	10 т.

	GWP > 2 500
	0 т.


Стойността на GWP се доказва чрез техническа документация, каталожни данни или декларация от производителя на хладилния агент, приложени към офертата. При непредставяне на доказателства участникът получава 0 точки по този подпоказател, но това не е основание за отстраняване.
IV. Формиране на комплексната оценка
Комплексната оценка (КО) на всеки участник се получава като сума от претеглените оценки по трите показателя, изчислени по следната формула:
КО = Пц × 0,30 + Птх × 0,50 + Пге × 0,20
където:
· „Пц" са точките по показател П1 „Предложена цена" (максимум 100);
· „Птх" са точките по показател П2 „Допълнителни технически и функционални характеристики" (максимум 100);
· „Пге" са точките по показател П3 „Гаранционен срок и екологични характеристики" (максимум 100);
· „0,30", „0,50" и „0,20" са относителните тегла на съответните показатели, като сумата им е равна на 1,00 (100 %).
Максимално възможната комплексна оценка е 100 точки. Точките по комплексната оценка се закръгляват с точност до втория знак след десетичната запетая.
Офертата, получила най-висока комплексна оценка, се класира на първо място. При равни комплексни оценки на първо място се класира офертата с по-висока оценка по показател П2 „Допълнителни технически и функционални характеристики"; при следващо равенство — офертата с по-ниска предложена цена.
Комисията си запазва правото да изисква писмено представяне в определен срок на допълнителни доказателства за обстоятелствата, посочени в офертата, които имат значение за формиране на оценките и класирането на офертите.
V. Заключителни разпоредби
Настоящата методика е неразделна част от публичната покана за избор на изпълнител и е изготвена в съответствие с чл. 3 от ПМС № 4/11.01.2024 г. за определяне на правилата за разглеждане и оценяване на оферти и сключването на договорите при провеждане на процедура за избор на изпълнител с публична покана.
В случай на противоречие между разпоредби на методиката и приложимото законодателство, прилагат се съответните нормативни разпоредби.


